text.text: هذا الموقف السياسي يعبر على فدة و غش و رفض لواقع سياسي معين مختلف تماما على الي حلموا بيه التوانسا في 14 جانفي 2011.الحق التوانسة بعد ما راو هروب بن علي/عزل بن علي و حل التجمع الدستوري الديمقراطي أي بعد ما تحقق المستحيل ماتوقعوش انو الثورة العظيمة بش تمشي في طريق العرك العقائدي على الهوية، العلمانية، الحداثة، المدنية، المثلية، العنصرية...
text.text_idx: #000011
text.text: بن علي جاب معاه في 7 نوفمبر 1987 جملة طويلة من الشعارات متع دولة القانون والمؤسسات و لا رئاسة مدى الحياة و المواطنة و و و و...
text.text_idx: #000016
text.text: أول ماشد الحكم حمل بن علي أحلام الشعب التونسي في الحرية و الإصلاح والتقدم وهكذا كان 7 نوفمبر تحول واعد.
text.text_idx: #000017
text.text: لكن سريعا وفي ظرف عامين فقط كشر بن علي على أنيابوا وكانت انتخابات 1989 كارثة سياسية و بدات بعدها 21 سنة من الاستبداد والفساد وتغول عائلة الطرابلسي و رجعت الناس تترحم على بورقيبة بما فيهم النهضاويين.
text.text_idx: #000018
text.text: أصلا بن علي من 1987 ل2011 وهو يواجه في البطالة وخاصة بطالة الجامعيين و عجز تماما قدامها ل23 سنة من الحكم وكل هذا الواقع الإقتصادي الإجتماعي الأمني المتدني كان موجود في عهد بن علي و كانت كل جوانبه السلبية متوقعة في دراسات تونسية أصدرتها مؤسسات عمومية.
text.text_idx: #000020
text.text: كل الكلام على الفشل الإقتصادي هذا يستحق يتقال على سياسة بن علي أكثر من حكومات ما بعد الثورة لنو شد أكثر منها و كان في وضع إستقرار إجتماعي أمني مثالي و لكنو فشل و إنفجرت كل تناقضات نظامه و انهار تماما في 2011.
text.text_idx: #000022
text.text: الفرق الوحيد بين الوضع الحالي ووضع بن علي هو الشعور العام لأنو سابقا كان الإعلام ساكت ومتواطئ معاه و لذا كل أخبار الفساد أو الجريمة و أغب المآسي ما تتعدا كان بعد موافقة الداخلية.
text.text_idx: #000023
text.text: ولذا نلقو كم المعلومات والمؤشرات السلبية كان قليل علخر مقارنة بالتحرر التام بعد الثورة الي ولا فيه برشا مغالطات/كذب و تحويل وجهة الرأي العام. و لذا التونسي ولا يحس بوطأة الظروف السلبية أكثر من قبل و قت الي هي عمليا ماشية في نفس الثنية القديمة متع أزمة سياسية إدارية إقتصادية إجتماعية و الأهم روحية أخلاقية.
text.text_idx: #000024
text.text: أصلا نمشوا للأقصى، فما ناس تكره الثورة لأنها جابت النهضة /الإسلاميين أو كيما يحبو هوما “الاخوانجية”.
text.text_idx: #000027
text.text: كان نوخروا عجلة الوقت و نرجعوا لعهد بن علي فالأكيد بش نمشو في نفس طريق هذا التاريخ التونسي العملاق الي يوصل لـلثورة.لكن تقولولي نرجعو لعهد بن علي أما بسياسة جديدة أو من غير فساد وقتها نولي نضحك لنو من غير فساد مافماش بن علي.
text.text_idx: #000032
text.text: الواقع ما بعد الثورة محبط علخر و هذا بسبب غياب الخصال القيادية عند رؤساء الأحزاب التونسية و من قبلهم غياب البرنامج السياسي الثوري.
text.text_idx: #000037
text.text: و هالحاجتين ماتوفروش عند بن علي و لذلك فإن هذا التمني السلبي ماينجم كان يزيد تعكير الساحة السياسية بخلق أحزاب تجمعية (نداء تونس و مشتقاته إضافة للحزب الدستوري الحر ووووو) تعجز إنها تحكم و إنها تقعد ملمومة و كل برنامجها هو المصالحة مع الفساد و عودة الإستبداد و إستئصال الإسلاميين أي إرجاع التاريخ لتالي.
text.text_idx: #000038
text.text: و هاو عندنا قريب 5 سنين من العار و الفضايح السياسية تخلي الواحد يترحم على حكومة التحالف الثلاثي(الترويكا) بالمقارنة مع الفشل الي نعيشو فيه تويكا.
text.text_idx: #000039
text.text: إذا كانت الثورة مزالت نية و ماتلبيش إحتياجاتنا فلازمها انضاج باش اطيب و تولي صالحة للحاضر و المستقبل القومي و عملية الانضاج الثوري مهوش بش يعملها الطقس و انما الامة التونسية و هذا بالظبط الي يخدم عليه الحزب القومي التونسي الحزب المؤمن بالامة التونسية و الي فكرو تصوراتو و مثلو نابعين من القراءة التونسية لتاريخنا.
text.text_idx: #000044